**Fejlett vezetéssegítő rendszereiért aranyéremmel jutalmazta a Ford Transit Custom modellt az Euro NCAP**

* Fejlett vezetéssegítő rendszereiért a Ford Transit Custom aranyérmet kapott az autók biztonságát vizsgáló független szervezettől, az Euro NCAP-tól
* A Transit Custom mellett a Transit is kapott már ilyen kitüntetést, így a Ford az egyetlen márka, amelynek az 1 és 2 tonnás szegmensben egyaránt van aranyérmes haszonjárműve

* A Transit Custom új megoldásokkal is gazdagodott; ilyen például a Digitális Visszapillantó, a továbbfejlesztett rakománybiztosító opciók és az új 150 lóerős, 2,0 literes EcoBlue motorváltozat

**2021. november 1.** – Az európai 1 tonnás szegmens legkelendőbb haszonjárműve1, a Ford Transit Custom a felszereltségében szereplő fejlett vezetéssegítő rendszerekért aranyérmet kapott az autók biztonságát vizsgáló független szervezettől, az Euro NCAP-tól.

A kitüntetésnek köszönhetően a Ford az egyetlen haszongépjármű-gyártó, amelynek az 1 és 2 tonnás szegmensben egyaránt van aranyérmes modellje, hiszen tavaly a nagyobb Transit nyerte el ugyanezt a díjat. Emellett a Ford az egyetlen olyan gyártó, amelynek kínálatában egynél több aranyérmes áruszállító található, mivel az összes tesztelt modell közül a Transit érte el a legmagasabb pontszámot.

“A sofőrök biztonsága kiemelt szempont számunkra és vásárlóink számára is, ezért áruszállítóinkat úgy tervezzük meg, hogy a cégek biztonságban tudhassák munkatársaikat,” nyilatkozta Hans Schep, a Ford Európa haszongépjármű üzletágának vezérigazgatója. “Örömmel látom, hogy az Euro NCAP elismeri a Ford vezető szerepét az áruszállítók biztonsága terén, hiszen mi minden lehetőséget megragadunk, hogy még több értéket kínálhassunk vásárlóinknak.”

A Transit Custom azért kapott aranyérmet, mert a vállalat még magasabb szintre emelte az autó biztonságát; ennek részeként például tavaly az alapfelszereltség része lett a be nem kapcsolt biztonsági övre figyelmeztető jelzés is2.

A 2022 elejétől átadott Transit Custom modellek egyéb fejlesztéseket is kínálnak, például az új [Digitális Visszapillantót2](https://www.youtube.com/watch?v=mPGoEJ-TNZY), ami a hagyományos tükröknél kétszer nagyobb látómezőben jeleníti meg az autó mögötti terület képét a dobozos áruszállító, a duplakabinos és a személyszállító kivitelek sofőrjei számára, ami nagyon fontos az ilyen járműveknél. A dobozos áruszállítók vevői LED-világítású tetőcsomagtartót is rendelhetnek, illetve praktikus dupla rakodótérpadlót (a padló alatti fiókokkal), ami mind a rövid, mind a hosszú tengelytávolságú kivitelhez kapható. A fényezések kínálatában a stílusos, új Grey Matter árnyalat is megjelenik.

A Ford a jól bevált 2,0 literes EcoBlue dízelmotor új, 150 lóerős változatát3 is bevezeti a Transit Custom kombi, Tourneo Custom és Transit Nugget modellekben. Az új erőforráshoz ugyanúgy csatlakozhat hatfokozatú manuális sebességváltó, mint hatfokozatú automata váltómű, és az autó a Ford 48 voltos mild hibrid rendszerével 5,9 százalékkal kevesebbet fogyaszt a városi forgalomban3.

117.014 darabos együttes értékesítési eredményével (2021 első kilenc hónapjában) a Transit Custom áru- és személyszállító változata idén [a legkelendőbb Ford modellnek](https://media.ford.com/content/fordmedia/feu/en/news/2021/10/22/ford-of-europe-sales-highlights-q3-2021.html) számít az európai piacon.

# # #

1 A Ford Európa 20 legfontosabb európai piaca Ausztria, Belgium, Nagy-Britannia, Csehország, Dánia, Finnország, Franciaország, Németország, Görögország, Magyarország, Írország, Olaszország, Hollandia, Norvégia, Lengyelország, Portugália, Spanyolország, Románia, Svédország és Svájc

2 A vezetéssegítő technológiák kiegészítő feladatot látnak el, és nem helyettesítik a vezető figyelmét, döntését és irányítását, és a biztonságos autózást.

3 Az üzemanyag/energiafogyasztási, CO₂-kibocsátási és az elektromos üzemmódban megtehető hatótávolság adatait az Európai Unió 715/2007/EC számú szabványa által előírt technikai kívánalmak és műszaki adatok alapján, illetve a legfrissebb 2017/1151 direktíva alapján regisztrálták. Az alkalmazott, szabványos tesztelési eljárások lehetővé teszik a különböző járműfajták és gyártmányok összehasonlítását.

A Ford Transit Custom Trend 320 150 LE 2.0 EcoBlue Hybrid hatfokozatú manuális sebességváltós kivitelének legalacsonyabb üzemanyag-fogyasztása 7,2 l/100 km, legalacsonyabb CO₂-kibocsátása 188 g/km (WLTP).

A Ford Tourneo Custom Trend 320 150 LE 2.0 EcoBlue Hybrid hatfokozatú manuális sebességváltós kivitelének legalacsonyabb üzemanyag-fogyasztása 7,5 l/100 km, legalacsonyabb CO₂-kibocsátása 195 g/km (WLTP).

A Transit Custom Nugget 150 LE 2.0 EcoBlue Hybrid hatfokozatú manuális sebességváltós kivitelének legalacsonyabb üzemanyag-fogyasztása 7,3 l/100 km, legalacsonyabb CO₂-kibocsátása 192 g/km (WLTP).

***A Ford Motor Company***

*A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A vállalat tevékenységi köre felöleli a hálózatba kapcsolt, egyre inkább elektromos hajtású személy- és haszonjárművek, vagyis a Ford személyautók, haszongépjárművek, városi terepjárók (SUV), valamint a Lincoln luxusautók tervezését, gyártását, értékesítését, és a velük kapcsolatos szolgáltatások biztosítását. A Ford vezető szerepre törekszik az elektromos autók, a mobilitási megoldások – ezen belül az önvezető járművek –, valamint a konnektivitási szolgáltatások területén, emellett pedig a Ford Motor Credit Company révén pénzügyi szolgáltatásokat is nyújt. A Ford mintegy 182.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 42.000 alkalmazottat, az összevont, illetve nem összevont közös vállalkozásokkal együtt pedig mintegy 55.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 14 gyártóüzem (10 saját tulajdonú vagy összevont közös vállalat és 4 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**2000 Szentendre Galamb J. 3. |  |
|  | Tel: +36 26 802802 |  |
|  | email: ogyorke@ford.com  |  |